Als man ein opfer haben wolt
den göttern in der stat Athen,
samlet darzu bei armen und bei reichen,
Jederman darzu geben solt.
als man zu Phocion tet gen,
dem haubtman, seine steur geben dergleichen,
Da antwort er: »ich schemet mich
den reichen göttern mein armut zu geben,
und solt doch laßen manglen dich«,
zeigt auf ein schuldiger, der stant darneben;
meint beßer sein, er zalt die leut,
dan den göttern zu opfern heut,
darvon die pfaffen in dem sause leben.